Па ініцыятыве і пад кіраўніцтвам выкладчыка цыклавой камісіі “Харавое дырыжыраванне” Л.Д. Камінскай на аддзяленні з’явіўся хор музыказнаўцаў. Ён быў творчай лабараторыяй для навучэнцаў-тэарэтыкаў, якія не толькі авалодвалі навыкамі харавых спеваў і дырыжыравання, але і спрабавалі свае сілы ў кампазіцыі. Хор выканаў шмат твораў навучэнцаў, а таксама стаў першым выканаўцам некаторых харавых партытур беларускіх кампазітараў В. Кузняцова, А. Атрашкевіч, В. Кажухара. Калектыў выступаў на розных канцэртных пляцоўках, неаднаразова ўдзельнічаў як ілюстратар у міжнародным конкурсе маладых кампазітараў у г. Гродна, выступаў у канцэртных праграмах Беларускага саюза кампазітараў. Сёння калектывам кіруе В.Л. Сарока. У яго гісторыі пачынаецца новая старонка.